Fakkel brand as ‘simbool van hoop’ | Netwerk24
01 April 2020 20:30
Die Olimpiese fakkel brand in ’n lantern in Foekoesjima. Foto: AP
So het Joekihiko Noenomoera, uitvoerende hoof van die reëlingskomitee, Woensdag gesê.
Die aankoms van die Spele-vlam in Foekoesjima sou ’n hoogtepunt in die aanloop tot die sportskouspel in Julie wees, maar die Covid-19-pandemie het die wêreld op sy kop gekeer.
Woensdag se seremonie in die J-Village-sportkompleks was ’n gedempte een met min mense teenwoordig.
Dié kompleks sou die beginpunt wees van die fakkelwedloop.
Noenomoera het die Olimpiese vlam aan Makoto Nodji van die plaaslike regering oorhandig en gesê dit is ’n simbool van hoop.
“Die wêreld sal volgende jaar feesvier dat hy die ernstige koronavirus oorkom het,” sê Nodji.
Die fakkel sal tot 30 April in die J-Village-sportkompleks ten toon gestel word voordat dit na Tokio geskuif sal word.
Die horlosie wat die dae na die Olimpiese Spele aftel, is vandeesweek aangepas nadat die sportbyeenkoms uitgestel moes word. Dié groot horlosie staan voor die JR Tokio-stasie. Foto: Getty Images
Dié kompleks is gekies as die beginpunt van die fakkelwedloop van 121 dae omdat dit ’n simbool is van Japan se herbouproses ná 2011 se aardbewing en tsoenami.
Die terrein is gebruik as die basis van herwinningspogings langs die kuslyn.
Dit dien nou as ’n hoëprestasie-sentrum vir Japan se jong elite-sokkerspelers.
Die Spele in Tokio sal van 23 Julie tot 8 Augustus 2021 plaasvind. – Reuters
Meer oor: Olimpiese Spele | Tokio Spele
Nuwe datum veroorsaak nuwe probleme